Lääne-Saaremaa kõrgendik
Lääne-Saaremaa kõrgendik (ka: Lääne-Saaremaa kõrgustik) on Saaremaa lääneosas paiknev umbes 50 kilomeetri pikkune ja 25 kilomeetri laiune mandrijää servamoodustis, mis ulatub 54 meetrini üle merepinna. Kõrgendiku nõlvadel esineb rohkesti Läänemere kohal olnud varasemate veekogude rannamoodustisi — rannavalle, luiteid ja murrutusastanguid. Kõrgendikku katab valdavalt okasmets. Lääne-Saaremaa kõrgendik on osa Palivere ja Pandivere servamoodustiste vööndist.